ผมถูกสุนัขงับเข้าที่มือแบบเบาๆไม่มีแผลแต่อย่างใด แบบนี้ต้องไปฉีดยาไหมครับ(สุนัขตัวนั้นฉีfยาแล้วนะครับ)ผมกังวลมากเลยครับเพราะมีอาการลิ้นบวมแต่ตอนนี้หายแล้วบวกกับมีไข้อ่อนๆ เพราะผมนอนดึก ไม่ทราบว่าเกี่ยวกันไหมช่วงนี้ก็ผมเพลียๆ แล้วไปเจอข่าวต่างๆนาๆทำให้คิดมากขึ้นไปอีก ขอคำชี้แนะด้วยนะครับ
สวัสดีค่ะ หากมือที่ถูกสุนัขงับไม่มีรอยช้ำ หรือจ้ำเลือด ไม่มีบาดแผลที่มีเลือดซึม หรือเลือดออกใดๆก็ไม่จำเป็นต้องฉีดวัคซีนป้องกันพิษสุนัขบ้าค่ะแต่หากมีรอยช้ำหรือจ้ำเลือด หรือมีบาดแผลที่มีเลือดซึม แม้จะขนาดเล็กแค่ไหนก็ตาม หรือมีบาดแผลเปิดมีเลือดออกชัดเจน หรือโดนสุนัขเลียตา เลียปาก ต้องพิจาณาฉีดวัคซีนพิษสุนัขบ้าค่ะ โดยหากสุนัขไม่เคยฉีดวัคซีนพิษสุนัขบ้า หรือเคยฉีดแต่ฉีดไม่ต่อเนื่อง หรือเลี้ยงสุนัขแบบระบบเปิดคือมีการปล่อยสุนัขออกไปนอกบ้าน แนะนำว่าต้องฉีดวัคซีนป้องกันพิษสุนัขบ้าค่ะสำหรับระยะฟักตัวของการเป็นโรคพิษสุนัขบ้าหรือตั้งแต่ถูกสุนัขกัดจนเป็นโรคพิษสุนัขบ้านั้น โดยส่วนใหญ่อยู่ในช่วงสัปดาห์ที่ 3 ถึง 4 เดือนส่วนอาการไข้ต่ำๆ อ่อนเพลีย หากเป้นหลังขากโดนสุนัขงับไม่กี่วัน ไม่น่าใช่อาการของโรคพิษสุนัขบ้า แนะนำให้ลองสังเกตสุนัขดูค่ะ หากสุนัขไม่มีอาการผิดปกติอะไรก็ไม่ต้องกังวลค่ะ